SET ปิดลบ 2 จุด นักลงทุนรอตัวเลขว่างงาน “สหรัฐ” พรุ่งนี้
SET ปิดลบ 2 จุด ไซด์เวย์สร้างฐานเพื่อรอปรับขึ้น นักลงทุนคาดหวังงบของบริษัทจดทะเบียนฟื้นตัว พร้อมรอตัวเลขจำนวนผู้ยื่นขอรับสวัสดิการว่างงานสหรัฐ ขณะที่แนวโน้มวันพรุ่งนี้คาดดัชนีฯมีโอกาสฟื้นตัวขึ้นทดสอบ 1,607 จุดหากผ่านระดับ 1,597 จุดไปได้ พร้อมให้แนวรับ 1,580-1,575 จุด

SET ปิดลบ 2 จุด ไซด์เวย์สร้างฐานเพื่อรอปรับขึ้น นักลงทุนคาดหวังงบของบริษัทจดทะเบียนฟื้นตัว พร้อมรอตัวเลขจำนวนผู้ยื่นขอรับสวัสดิการว่างงานสหรัฐ ขณะที่แนวโน้มวันพรุ่งนี้คาดดัชนีฯมีโอกาสฟื้นตัวขึ้นทดสอบ 1,607 จุดหากผ่านระดับ 1,597 จุดไปได้ พร้อมให้แนวรับ 1,580-1,575 จุด
19 ต.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยวันนี้ไซด์เวย์สร้างฐานเพื่อที่จะปรับตัวขึ้นต่อ หลังจากปรับตัวขึ้นมาอย่างต่อเนื่องในช่วงที่ผ่านมา โดยนักลงทุนคาดหวังการฟื้นตัวผลประกอบการของบริษัทจดทะเบียน และติดตามการรายงานผลประกอบของกลุ่มแบงก์ที่จะออกมาอย่างต่อเนื่อง
นอกจากนี้ นักลงทุนยังคงติดตามตัวเลขจำนวนผู้ยื่นขอรับสวัสดิการว่างงานครั้งแรกของสหรัฐที่จะออกมาในคืนวันพรุ่งนี้ หากออกมาสูงกว่า 225,000 รายที่ตลาดคาดจะเป็นภาพสะท้อนว่าเศรษฐกิจสหรัฐเริ่มชะลอลง และความกังวลต่อวัฏจักรการขึ้นดอกเบี้ยระดับสูงได้ผ่านไปแล้ว
สำหรับแนวโน้มพรุ่งนี้คาดดัชนีมีโอกาสที่จะฟื้นตัวขึ้นไปต่อได้ โดยให้แนวต้านไว้ที่ 1,597 จุดหากผ่านระดับดังกล่าวมีโอกาสที่จะขึ้นไปทดสอบ 1,607 จุด พร้อมให้แนวรับที่ 1,580 จุด และ 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 2,234.45 ล้านบาท ปิดที่ 28.00 บาท ลดลง 0.75 บาท
PTTEP มูลค่าการซื้อขาย 1,705.06 ล้านบาท ปิดที่ 168.50 บาท ลดลง 1.50 บาท
DELTA มูลค่าการซื้อขาย 1,652.69 ล้านบาท ปิดที่ 670.00 บาท ลดลง 8.00 บาท
BBL มูลค่าการซื้อขาย 1,623.08 ล้านบาท ปิดที่ 140.50 บาท เพิ่มขึ้น 1.00 บาท
SCB มูลค่าการซื้อขาย 1,387.72 ล้านบาท ปิดที่ 106.50 บาท เพิ่มขึ้น 1.50 บาท